HTML

**HTML** (од  — «язык гипертекстового значкованя») — стандардизованый язык значкованя документов в Интернетѣ.

## Де ся хоснуе
Векшина веб-сторонок написана на языку HTML (або XHTML). На нем написана и сеся «Вікіпедія». Язык HTML интерпретуе ся браузерами; отриманый в резултатѣ интерпретации форматованый текст ся укаже на мониторѣ компютера або мобилной направы (смартфона, таблета).

Язык HTML е апликациов SGML (стандардного генерализованого языка значкованя) и одповѣдать межинародному стандарду ISO 8879.

Язык XHTML е вецей строгым вариантом HTML.

В Интернетѣ HTML-сторонкы, за правило, передають ся браузерам од сервера подля протоколов HTTP (простый текст) або HTTPS (кодованый текст).

## Общы идеи
Язык HTML розробив британскый информачный технолог Тим Бернерс-Ли приблизно в роках 1986—1991. HTML мав быти языком про обмѣн научнов и техничнов документациев. HTML успѣшно обышов проблему компликованости SGML тым способом, же вычленив з него невелику множину структурных и семантичных елементов — дескрипторов. Дескрипторы тыж часто называють «тегами». З помочов HTML мож легко створити односно простый, але про Интернет добрѣ оформленый документ. Окрем упрощѣня структуры документа, в HTML додали подтримку гипертекста. Мултимедийны можности додали в далшых верзиях.

Од зачатку язык HTML быв задуманый и твореный як средство структурованя и форматованя документов без их привязкы ку конкретным средствам одображѣня. В идеалѣ, текст зо значками HTML мав быв без стилистичных и структурных деформаций одобразити ся на обладунку з розличныма техничныма можностями (фаребный монитор модерного компютера, монохромный екран органайзера, малый екранчик мобилного телефона и др.). Авшак сучасне розвитя HTML барз далеке од его зачаточной задачи. З часом основна идея платформонезависимости языка HTML была принесена в жертву сучасным потребам в мультимедийных и графичных апликациях.

## Браузеры

Текстовы документы, означкованы на языку HTML (такы документы традично мають росширѣня `.html` або `.htm`), обробляють ся специалныма апликациями, котры одображують документ в его належном форматованом видѣ. Такы апликации, называны «браузерами» (browser) циже интернетовыма переглядачами, обычайно дають хоснователю выгодный интерфейс про выжаданя веб-сторонок, их пересмотра (респ. печатаня, копированя) и, при потребѣ, посыланя введеных хоснователем податок на сервер. Найвеце популарны наднесь браузеры суть Google Chrome, Mozilla Firefox, Opera, Internet Explorer и Safari (см.графикон). Жебы интернетовый переглядач мог адекватно одобразити HTML-документ, в зачатку каждого такого документа мать быти зазначена верзия (стандард) языка, подля котрого складеный тот документ.

## Верзии языка
* HTML 0.9;
*  — HTML 2.0, одобреный як стандард 22.09.1995;
* HTML 3.2 — 14.01.1997а;
* HTML 4.0 — 18.12.1997;
* HTML 4.01 (изменения, причём более значительные, чем кажется на первый взгляд) — 24.12.1999;
* ISO/IEC 15445:2000 (так званый ISO HTML, основаный на HTML 4.01 Strict) — 15.05.2000;
* HTML5 — 28.10.2014;
* HTML 5.1 е в розроблѣню од 17.12.2012 . Рекомендация з 1.11.2016.

Официална спецификация HTML 1.0 не екзистуе. До рока 1995 было даколько неофициалных стандардов HTML, зато обы стандардна верзия оддѣляла ся од них, ей нараз дали число два.

## Жерела
* Э. Фримен, Э. Фримен. Изучаем HTML, XHTML и CSS = Head First HTML with CSS & XHTML. — П.: «Питер», 2010. — 656 с. — .
* Эд Титтел, Джефф Ноубл. HTML, XHTML и CSS для чайников, 7-е издание = HTML, XHTML & CSS For Dummies, 7th Edition. — М.: «Диалектика», 2011. — 400 с. — .
* Питер Лабберс, Брайан Олберс, Фрэнк Салим. HTML5 для профессионалов: мощные инструменты для разработки современных веб-приложений = Pro HTML5 Programming: Powerful APIs for Richer Internet Application Development. — М.: «Вильямс», 2011. — 272 с. — .
* Стивен Шафер. HTML, XHTML и CSS. Библия пользователя, 5-е издание = HTML, XHTML, and CSS Bible, 5th Edition. — М.: «Диалектика», 2010. — 656 с. — .
* Фримен Эрик, Фримен Элизабет. Изучаем HTML, XHTML и CSS = Head First HTML with CSS & XHTML. — 1-е изд. — М.: «Питер», 2010. — С. 656. — .

## Референции
Катеґорія:Компютеры і інтернет